Koordinatar: 36°05′N 36°30′E﻿

**Armanaz** (arabisk أرمناز) er ein by nordvest i Syria i Idlib guvernement, 20 kilometer nordvest for Idlib nær grensa til Tyrkia. Av stader i nærleiken finn ein Salqin, Harem og Kafr Takharim i nord og Idlib, Ma'arrat Misrin og Saraqib i søraust. I følgje Syrisk statistisk sentralbyrå, hadde Armanaz eit folketal på 10 296 i 2004. Byen er òg det administrative senteret i Aramanaz *nahiyah* som består av tolv landsbyar med eit samla folketal på 27 267. Armanaz er kjend for glasindustrien. Han er òg kjend for olivenlundane, olivenolje og keramikk.

I vekene etter kampane sommaren 2012 under den syriske borgarkrigen erobra opprørarar Armanaz frå den syriske hæren den 20. juni.

Historie
--------

Namnet «Armanaz» er av før-semittisk opphav. I følgje historikaren Carl Joham Lamm indikerer antikke kjelder at Armanaz vart grunnlagd av glasarbeidarar frå ein by nær Tyr (dagens Libanon) med same namn.

I 1098 vart seldsjukkar-herskaren i Antiokia, Yaghi-Siyan, drepen i Armanaz, som då var eigedomen til Maarrat Misrin, medan han rømde byen etter at Antiokia hadde blitt erobra av krossfararar. Under Ajjubide-dynastiet tidleg på 1200-talet skreiv den syrisk geografen Yaqut al-Hamawi at landsbyen Armanaz var «ein eldgamal og liten by, kring 5 league. Dei lagar her keramikk og drikkekar, raud på farge og med ei særs søtleg lukt.»

I mellomalderen nemnte den muslimske historikaren Izz al-Din ibn Shaddad al-Halabi Armanaz som ein av 22 forlatne eller ruinerte festningar i Aleppo-området, truleg øydelagd under mongolinvasjonane av Syria midt på 1200-talet og vart ikkje bygd opp att då mamelukkane fekk makta i området.

Undet det antifranske opprøret leia av Ibrahim Hananu i 1919, styrte soldatane til Hananu i Armanaz og la skatt på landeigarar, kvegeigarar og bønder for å støtte opprøret. Frå Armanaz strekte makta til Hananu seg til Harem, Jisr al-Shughur, Kafr Takharim og Idlib med same skattlegginga og styringa i desse kommunane.

Kjelder
-------

* *Denne artikkelen bygger på «Armanaz» frå Wikipedia på engelsk, den 12. juni 2014.*
	+ *Wikipedia på engelsk oppgav desse kjeldene:*
* Gelvin, James L. (1999). *Divided Loyalties: Nationalism and Mass Politics in Syria at the Close of Empire*. University of California Press. ISBN 0520210700.
* Litman, Enno (1949). *Syria Publications of the Princeton University Archeological Expedions to Syria in 1904-5 and 1906 Division Iv semittisk inskripsjons*. BRILL Archive.
* Carl Johan Lamm (1941). *Oriental Glass of Mediaeval Date Found in Sweden and the Early History of Lustre-painting*. Wahlström & Widstrand i.komm.
* le Strange, Guy (1890). *Palestina Under the Moslems: A Description of Syria and the Holy Land from A.D. 650 to 1500*. Committee of the Palestine Exploration Fund.
* Kate Raphael (2010). *Muslim Fortresses in the Levant: Between Crusaders and the Mongols*. Taylor & Francis. ISBN 9780203845165.

1. 1 2 3  Folketeljing 2004 Arkivert 2013-02-06 ved Wayback Machine.. Syrisk statistisk sentralbyrå (CBS). Latakia guvernement. (arabisk)
2. 1 2  Syria: Rebels appear to control large parts of northwest. *Global Post*. 2012-07-04.
3. 1 2  Litman, 1949, s. 77.
4. ↑  Lamm, 1941, s. 62.
5. 1 2  Ginkel, s. 241.
6. ↑  Gibb, s. 44.
7. ↑  le Strange, 1890, s. 399.
8. ↑  Raphael, 2010, s. 89-90.
9. ↑  Gelvin, 1998, s. 134.

|  |  |
| --- | --- |
| Autoritetsdata | 
* GeoNames

 |